Ըստ այդմ՝ հանրությունը լինելով պատրաստ, չպետք է թույլ տա, որ մնացյալ հարակից և կարճաժամկետ խնդիրներն օգտագործվեն երկարաժամկետ հեռանկարի վերափոխումները արգելակելու համար: Այդ խնդիրներն այլ բան չեն, քան պարզապես կոռուպցիոն համակարգի փլատակների փոշի, որը թույլ է տալու հանրությանն ու պետությանը շնչել ավելի ազատ, և որը պարզապես չպետք է ծածկի հանրության տեսողությունը, այդ թվում՝ մտավոր տեսողությունը: Հաջողության այլ բանաձև Հայաստանը չունի, որովհետև միայն տնտեսության արմատական վերափոխումը կտա հնարավորություն շարունակելու քաղաքական վերափոխումների թավշյա հեղափոխությունը: Հեղափոխության ներկայիս փուլի առանձնահատկություններից մեկը հենց դա է, հենց դա էր գործադիր իշխանության գալու նպատակը, որովհետև եթե չապամոնտաժվեն ստվերային կոռուպցիոն սխեմաները, Հայաստանում, ըստ էության, երբեք հնարավոր չի լինելու տարանջատել բիզնեսն ու քաղաքականությունը, ըստ այդմ՝ ձևավորել մրցակցային քաղաքական համակարգ և ընտրական մեխանիզմ: